text: ভিজিট ভিসায় গিয়ে ফিরলো লাশ হয়ে
  Published : Wednesday, 24 February, 2021 at 12:59 PM
  সাত জনের লাশ এবং ১৪৮ বাংলাদেশি লিবিয়া থেকে বুধবার (২৪ ফেব্রুয়ারি) সকালে দেশে ফিরেছেন। জানা গেছে, লিবিয়া ফেরত বাংলাদেশিদের বেশিরভাগ প্রথমে ভিজিট ভিসায় দুবাই গিয়েছিলেন। সেখানে কিছুদিন থাকার পর ইউরোপের যাওয়ার জন্য লিবিয়া যান তারা।
  প্রবাসী কল্যাণ ডেস্কের সহকারী পরিচালক ফখরুল আলাম এ তথ্য জানিয়েছেন।
  দীর্ঘ ভ্রমণে ক্লান্ত প্রবাসীদের বিমানবন্দরে খাদ্য সরবরাহ করেছে ব্র্যাক মাইগ্রেশন প্রোগ্রাম। এছাড়া পরবর্তীতে প্রয়োজন হলে অন্যান্য সহযোগিতা করা হবে বলেও জানান ব্র্যাক মাইগ্রেশন প্রোগ্রামের ইনফরমেশন সার্ভিস সেন্টার ম্যানেজার আল-আমিন নয়ন।
  বিমানবন্দর সূত্রে জানা গেছে, বুধবার সকাল সাড়ে ৯ টার দিকে লিবিয়া থেকে দেশে ফিরেছেন ১৪৮ বাংলাদেশি ও লিবিয়াতে বিভিন্ন সময়মারা যাওয়া ৭ জনের মরদেহ।